अपने बयान में प्रधानमंत्री ने अफगानिस्तान की मौजूदा स्थिति का जायजा लेने के लिए बैठक बुलाने में इटली के G-20 प्रेसिडेंसी की पहल का स्वागत किया । उन्होंने भारत और अफगानिस्तान के बीच सदियों पुराने लोगों से लोगों के बीच संबंधों पर जोर दिया । प्रधानमंत्री ने कहा कि पिछले दो दशकों में भारत ने अफगानिस्तान में युवाओं और महिलाओं के सामाजिक-आर्थिक विकास और क्षमता निर्माण को बढ़ावा देने में योगदान दिया है । उन्होंने याद दिलाया कि भारत द्वारा अफगानिस्तान में 500 से अधिक विकास परियोजनाएं लागू की गई हैं।